# Budapest tömegközlekedése

### A Wikipédiából, a szabad lexikonból.

A Millenniumi Földalatti Vasút felszíni szakasza a Hősök terénél
Combino Supra Budapest NF12B és UV típusú villamosok a Moszkva téren
Volvo 7700 típusú autóbusz próbaúton Budapesten
Az egykori Úttörő-, ma Gyermekvasút mozdonya.

Budapest tömegközlekedésében fontos szerepe van a BKV-nak, ami a metró-, busz-, troli- és villamoshálózatot üzemelteti, a MÁV-nak és a Volánbusznak. (A tömegközlekedést itt is a gépkocsiforgalom egészíti ki.)

## [szerkesztés] Metró

A budapesti metró jelenleg három vonalon üzemel:

- M1 - Millenniumi Földalatti Vasút: Mexikói út – Vörösmarty tér
- M2 - Kelet–nyugati metró, piros metró: Örs vezér tere – Déli pályaudvar
- M3 - Észak–déli metró, kék metró: Kőbánya–Kispest – Újpest-központ

## [szerkesztés] Villamos

Budapesten (ill. az akkor még különálló Pesten) az első lóvasút 1866. július 30-án nyílt meg, mely jelentős népszerűségre tett szert, így számos újabb követett. Az első villamos közúti vasút azonban nem egy korábbi lóvasúti vonal villamosításából született, hanem a Siemens & Halske cég a Nagykörúton, azon belül is a Nyugati pályaudvar és a Király utca között új vonalat épített ki. A főváros első villamosvonala az 1887. október 1-jén kiadott engedély alapján már november 28-ra el is készült. Ma 34 különböző villamosjárat közlekedik a városban, mely így közlekedési rendszerében a mai napig meghatározó jelentőségű. Fénykorában a mainál jóval nagyobb hálózattal rendelkezett.

  Bővebben lásd: Budapest villamoshálózata

## [szerkesztés] Autóbusz

  Bővebben lásd: Budapest autóbuszhálózata

Budapest tömegközlekedésében a legnagyobb szerep az autóbuszoknak jut. Ma (2006) a BKV üzemeltetésében több, mint 150 különböző járat közlekedik. Megkülönböztetnek alap-, betét- gyors-, és expresszjáratokat. Az alapjáratok az útvonalukat érintő minden megállóban megállnak, a gyorsjáratok csak az útvonalukba eső fontosabb, forgalmasabb megállókban állnak meg, míg az úgynevezett zónázó expresszjáratok csak bizonyos „zónákban” állnak meg, melyek célja egy adott (általában külső) városrészben lakó utasok lehető leggyorsabb eljuttatása a város belsőbb területén lévő közlekedési csomópontba a köztük található megállók kihagyásával.

## [szerkesztés] Trolibusz

  Bővebben lásd: Budapest trolibuszhálózata

A ma is üzemelő budapesti trolibuszhálózat kialakulása 1949-ben indult, a 70-es trolibusz megnyitásával, (amely Sztálin 70. születésnapja alkalmából kapta a számát). A trolibusz mai formájában azonban először 1933-ban jelent meg Budapesten, Óbudán.

## [szerkesztés] Vasút

  Bővebben lásd: A budapesti HÉV hálózata

Budapest a magyarországi vasúti hálózat központja; a fővároson átmegy minden Magyarországot érintő transzeurópai vasúti folyosó. Az agglomerációt a fővárossal összekötő négy helyi érdekű vasútat a BKV üzemelteti.

A Széchenyi-hegy és a Hűvösvölgy között közlekedik a Gyermekvasút (egykor:Úttörővasút). Ez egy olyan kisvasút, ahol gyermekek teljesítenek szolgálatot.

## [szerkesztés] Különleges vasutak

Fogaskerekű vasút 2006-ban

Budapest több különleges vasúttal rendelkezik. A fogaskerekű, a sikló drótkötél-vontatású különleges vasút, a libegő pedig egy, a sífelvonókhoz hasonló drótkötélpályás felvonó.

## [szerkesztés] Éjszakai közlekedés

## [szerkesztés] Lásd még

- Combino
- Metró
- HÉV
- Villamosok
- Trolibuszok
- Városi és Elővárosi Közlekedési Egyesület

## [szerkesztés] Külső hivatkozások

- Budapesti Közlekedési Vállalat
- Budapest metró-, hév- és villamoshálózata
- Budapest tömegközlekedési térképe
- Budapest éjszakai BKV járatainak térképe
- Városi és Elővárosi Közlekedési Egyesület
- Kontroll - film
- Honlap a budapesti metróról
- A 2-es metró és a Gödöllői HÉV összekötéséről szóló tanulmány
- 'A budapesti közlekedés jelenlegi helyzete civil szemmel'
- Mese a játékmetróról - avagy miért nem érdemes megépíteni a 4-es metrót
- Budapest és más nagyvárosok kötöttpályás járművei

A Wikimedia Commons tartalmaz Budapest tömegközlekedése témájú médiaállományokat.

Tömegközlekedés a magyar városokban
Baja | Budapest | Debrecen | Győr | Miskolc | Pécs | Szeged

| Ez a Budapestről szóló lap még csak csonk (azaz erősen hiányos). Segíts te is, hogy igazi szócikk lehessen belőle!

A lap eredeti címe "http://hu.wikipedia.org../../../b/u/d/Budapest_t%C3%B6megk%C3%B6zleked%C3%A9se.html"

Kategóriák: Budapest közlekedése | Tömegközlekedés | Csonkok (Budapest) | Csonkok 2005 szeptemberéből

##### Views

- Szócikk
- Vitalap
- Aktuális változat

##### Keresés